
REFERAT



	Subsemnatul Bucuroiu Constantin, primar al oraşului Boldeşti-Scăeni, vă supun spre analiză şi aprobare ,,Proiectului de hotărâre privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni”.
În baza prevederilor OUG nr. 57/2019 privind Codul Administrativ, cu modificările şi completările ulterioare, vă prezint următoarele :
Potrivit  HGR  nr. 4/2021 privind stabilirea salariului de bază minim brut pe ţară garantat în plată de la data de 13.01.2021 salariul minim este de 2300 lei;
[bookmark: _GoBack]Legea nr. 153/2017 prevede că salariile angajaţilor din administraţia publică locală se stabilesc prin hotărârea Consiliului Local, cu consultarea organizaţiei reprezentative a salariaţilor între salariul minim pe economie şi indemnizaţia viceprimarului, indemnizaţie care se determină prin înmulţirea coeficienţilor din anexa nr. 9 la lege cu salariul de bază minim brut pe ţară garantat în plată.
Ţinând seama de faptul că ultima stabilire a salariilor a fost ȋncepand cu data de 01.01.2019 aprobată prin HCL nr. 179/18.12.2018 propun majorarea salariilor cu 7 % pentru a acoperi o parte din rata inflaţiei precum şi faptul că ȋn anul 2021 nu se mai acordă vouchere de vacanţă.
Sindicatul Liber Primăria Boldeşti-Scăeni a fost consultat, ocazie cu care s-a încheiat procesul-verbal nr. 13045/14.06.2021.
Faţă de cele mai sus prezentate propun:
· stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni conform anexelor nr. 1 şi 2 începând cu data de 01.07.2021.
· încetarea valabilităţii HCL nr. 179/18.12.2018.
În speranţa aprobării vă mulţumesc anticipat. 


P R I M A R,
                                     BUCUROIU CONSTANTIN



Consiliului Local al Oraşului Boldeşti – Scăeni

